laion/Wikipedia-Exotic huggingface dataset:
לאוניד אומנסקי

לאוניד אומנסקי (23 ביולי 1890, יוזובקה, האימפריה הרוסית – 3 באפריל 1957, סקנקטדי, ניו יורק, ארצות הברית) היה מהנדס חשמל יהודי בעל נתינות האימפריה הרוסית ואזרחות אמריקאית, ראש מחלקת ההנדסה והתעשייה של חברת ג'נרל אלקטריק, זוכה "מדליית אדיסון IEEE". נולד ב-23 ביולי ביוזובקה במשפחתו של יליד באחמוט, המהנדס אברהם אומנסקי (1859–1913), לימים הבעלים של בית היציקה המכנית לברזל ומפעל המכונות החקלאיות בניקולייב. אח (מנישואיו השניים של אביו) – הדיפלומט הסובייטי קונסטנטין אומנסקי. המשפחה התגוררה בבית משלה ברחוב קוריירסקאיה מול מגדל המים שוחוב. בשנת 1907 סיים את לימודיו בגימנסיה בניקולייב. באותה השנה, התקבל למחלקה האלקטרומכנית של המכון הפוליטכני האימפריאלי של סנט פטרבורג. לאחר סיום המכון נשלחה על ידי ועדת התותחנים ב-1915 לארצות הברית כדי לקבל פגזים עבור צבא האימפריה הרוסית. לאחר מהפכת אוקטובר נשאר בארצות הברית ונהיה למהנדס בג'נרל אלקטריק. עסק בחשמול תעשיית המתכות, מפעלי גלגול, תנורים, חלוקת אנרגיה. מאז 1950, ראש מחלקת ההנדסה והתעשייה של ג'נרל אלקטריק. בשנת 1956 הוענקה לו מדליית תומאס אדיסון IEEE "על תרומה יוצאת דופן לחשמול תעשייה" (מדליה זו מלבד לאוניד אומנסקי, הוענקה רק לעוד נתין של האימפריה הרוסית: ולדימיר זבוריקין). בעלים של 18 פטנטים ומחברם של 30 מאמרים מדעיים. מדיה וקבצים בנושא לאוניד אומנסקי בוויקישיתוף Родился 2 августа 1859 года в Бахмуте, умер 20 августа 1913 года в Баку. "Николаевский краевед рассказал историю семьи инженера Уманского". אורכב מ-המקור ב-2021-09-22. נבדק ב-2021-09-22.
ניקולס ג'ואקיני

ניקולס סלסון ג'ואקיני (נולד ב-25 ביולי 2000) הוא כדורגלן אמריקאי שמשחק בעמדת החלוץ או הקיצוני בקבוצת קומו מהסרייה ב'. ג'ואקיני נולד בקנזס סיטי, מיזורי, לאבא איטלקי ואמא ג'מייקנית. הוא בילה חלק מילדותו במועדוני הכדורגל המקומיים בלו ואלי וגם בקבוצת הצעירים אורנג' סטארס. בגיל 15, הוא עבר עם משפחתו לצרפת. שם הצטרף לקבוצת פריז בשנת 2015. ב-14 במאי 2018, הוא חתם על חוזה לשנתיים עם קאן. ב-25 באוקטובר 2019, ערך הוא את הופעת הבכורה שלו עם קאן בניצחון 2-4 על פריז, הקבוצה הקודמת שלו, ושבמהלך המשחק אף כבש את השער הראשון של קבוצתו במשחק בדקה ה-25. ב-20 ביולי 2022, חתם ג'ואקיני על חוזה לשנתיים וחצי באורלנדו סיטי. ב-11 בנובמבר 2022, הוא נבחר על ידי קבוצת סנט לואיס סיטי בדראפט ה-MLS לעונת 2022, טרם תחילת עונתם הראשונה בליגה. בנובמבר 2020, זומן ג'ואקיני לראשונה לנבחרת ארצות הברית לצמד המשחקים נגד נבחרת ויילס ונבחרת פנמה. ג'ואקיני ערך את הופעת הבכורה שלו עם נבחרת ארצות הברית כשעלה כמחליף במשחק נגד ויילס ב-12 בנובמבר 2020. מדיה וקבצים בנושא ניקולס ג'ואקיני בוויקישיתוף ניקולס ג'ואקיני, באתר Transfermarkt ניקולס ג'ואקיני, באתר Soccerway ניקולס ג'ואקיני, באתר BDFutbol ניקולס ג'ואקיני, באתר WorldFootball.net ניקולס ג'ואקיני, באתר National Football Teams ניקולס ג'ואקיני, באתר FootballDatabase.eu ניקולס ג'ואקיני, באתר ESPN L'ITALO-AMÉRICAIN NICHOLAS GIOACCHINI REJOINT LE STADE MALHERBE, smcaen
עיצוב טקסטיל

עיצוב טקסטיל הוא תחום עיצוב העוסק ביצירת בדים למטרות שימושיות ודקורטיביות. הבדים מיוצרים מסיבים מהחי, הצומח או מחומרים סינתטיים. העיצוב נעשה באחת משתי דרכים עיקריות: תוך כדי ייצור הבד עצמו - למשל באריגה או בסריגה, או בהדפסה על בד מוכן (ארוג או סרוג). תחום עיצוב הטקסטיל משמש מוצרים רבים: בדי ריפוד, מצעים, וילונות, מגבות, מפות, שטיחים וכמובן בדים שמיועדים לתעשיית האופנה (בגדים). לאורך ההיסטוריה הושפע עיצוב הטקסטיל מהאופנות המשתנות בכל תקופה. טקסטיל מדיה וקבצים בנושא עיצוב טקסטיל בוויקישיתוף ערך זה הוא קצרמר בנושא טקסטיל. אתם מוזמנים לתרום לוויקיפדיה ולהרחיב אותו.
פאוור ריינג'רס: דינו זעם

פאוור ריינג'רס: דינו זעם (באנגלית: Power Rangers: Dino Fury) היא העונה ה-28 וה-29 של תוכנית הטלוויזיה האמריקאית לילדים פאוור ריינג'רס. העונה הראשונה עלתה לראשונה בניקלודיאון ארצות הברית ב-20 בפברואר 2021 והסתיימה ב-18 בדצמבר 2021. זו תהיה העונה האחרונה של התוכנית שתשודר באינטרנט. העונה השנייה עלתה בבכורה בנטפליקס ב-3 במרץ 2022 והסתיימה ב-29 בספטמבר 2022; מה שהופך אותה לעונה הראשונה המשודרת בלעדית בשירות סטרימינג מקוון. פרק הבכורה של הסדרה עלה לשידור בארצות הברית ב-1 בספטמבר 2022 בערוץ TeenNick. העונה השלישית של פאוור ריינג'רס: דינו זעם והעונה ה-30 של פאוור ריינג'רס בסך הכל, ששמה החדש יהיה "פאוור ריינג'רס: זעם קוסמי" שהוכרזה ב-28 באוגוסט 2022 ומתוכננת להקרנה בנטפליקס בסוף שנת 2023. זה יהיה המשך לקו העלילה של "פאוור ריינג'רס: דינו זעם", מה שהופך אותה לסדרה הראשונה מאז "פאוור ריינג'רס: מייטי מורפין" עם אותו צוות במשך יותר משתי עונות. כחגיגת יום השנה ה-30 לזכיינית, דינו קוסמי תציג חליפות מקוריות חדשות, עם צילומי זורד ונבלים שהותאמו מ-Uchu Sentai Kyuranger. העונה תכלול 10 פרקים. Cosmic Fury תהיה העונה הראשונה שלפאוור ריינג'רס יציג נקבה של ריינג'ר אדום לעונה שלמה. Dino Fury היא סדרת הטלוויזיה הראשונה שהופקה על ידי Entertainment One לאחר רכישתה על ידי Hasbro ב-2019. העונה מופקת באמצעות צילומים, תלבושות ואביזרים מהסדרה "Kishiryu Sentai Ryusoulger". "פאוור ריינג'רס: דינו זעם" זכתה בפרס עבור תכנות מצטיינים לילדים ולמשפחה בטקס פרסי המדיה ה-33 של GLAAD. צבא חייזרים מאיים להביא את כדור הארץ לקיצו. צוות פאוור ריינג׳רס חדש מקבל את כוחו מדינוזאורים ומתגייס להתמודד עם האיום. החבורה תתמודד מול אביר הריק שמנסה לאסוף כמה שיותר חייזרים להטענת מכונה מסתורית. הדיבוב העברי בוים על ידי רועי גבע, והופק על ידי ענבר שטגר עזרא. בראיון ל-Den of Geek, המפיק בפועל, סיימון בנט, אמר ש"דינו זעם" תוכננה במקור להיות עונה אחת בת 22 פרקים לפני שעונה שנייה התקבלה והוזמנו 22 פרקים נוספים. בנט אמר שהפרקים הנוספים נועדו "לסתום את הפערים" בין פרקים שכבר נכתבו, בעוד שהעלילה הכללית נשארה זהה. בנט אמר שהחל עם דינו זעם, מותר לכתוב פרקים בסדרה, ואמר שלפני דינו זעם היו פרקים עצמאיים חובה מלבד שני הפרקים הראשונים ושני הפרקים האחרונים. ב-28 ביוני 2023, הכריזו ש-"זעם קוסמי" תהיה העונה האחרונה של פאוור ריינג'רס שתצולם בניו זילנד. "פאוור ריינג'רס: דינו זעם", במסד הנתונים הקולנועיים IMDb (באנגלית) "פאוור ריינג'רס: דינו זעם", במסד הנתונים הקולנועיים KinoPoisk (ברוסית) הפרקים ייכתבו באנגלית עד לשידורם בישראל
Guilty Pleasure (אלבום)

Guilty Pleasure הוא אלבום האולפן השני של הזמרת והשחקנית האמריקאית אשלי טיסדייל. הוא יצא ב-12 ביוני 2009 על ידי וורנר רקורדס. האלבום הגיע למקום ה-12 במצעד הבילבורד 200 עם 25,000 עותקים שנמכרו בשבוע הראשון לצאתו. מידע על האלבום Guilty Pleasure באתר MusicBrainz מידע על האלבום Guilty Pleasure באתר AllMusic האלבום Guilty Pleasure באתר Discogs האלבום Guilty Pleasure באתר ספוטיפיי האלבום Guilty Pleasure באתר יוטיוב Keith Caulfield, Fabolous Tops Billboard 200; Jackson’s ‘Ones’ Now 2009’s Second-Best Seller, בילבורד, ‏5 ביולי 2009 (באנגלית אמריקאית)
שקשוקה (פירושונים)

האם התכוונתם ל... שקשוקה – מאכל העשוי מביצה המבושלת עם עגבניות, בצל, שום ופלפלים שקשוקה (סדרת ספרים) – סדרת ספרי ילדים ונוער מאת גליה עוז שקשוקה (סדרת טלוויזיה) – סדרת טלוויזיה ישראלית על פי ספריה של גליה עוז שיטת השקשוקה – סרט תיעודי ישראלי מ-2008 שיצרו העיתונאי ואיש הטלוויזיה מיקי רוזנטל והבמאי אילן עבודי דוקטור שקשוקה – כינויו של המסעדן הישראלי בינו גבסו
ונרה 15

ונרה 15 (ברוסית: Венера-15), היא משימת חלל סובייטית בלתי מאוישת לחקר כוכב הלכת נוגה, כחלק מתוכנית ונרה. ונרה 15 שוגרה ב-2 ביוני 1983 מכן שיגור 200/39 בקוסמודרום בייקונור. מספר ימים אחרי השיגור שוגרה גשושית נוספת ונרה 16. הגשושית נבנתה במשרד לאבוצ'קין. הגשושית נבנתה בצורת גליל באורך 5 מ' ובקוטר של 0.6 מ'. על הגשושית הותקנו 2 אנטנות של מכ"ם לביצוע מיפוי. בנוסף לכך היו פאנלים סולארים וציוד מדידה נוסף. במהלך טיסה לכיוון נגה בוצעו מדידות קרינה קוסמית. ב-10 באוקטובר 1983 הגשושית הגיע לסביבת נגה. מיפוי ראשון נערך ב-16 באוקטובר. אזור המיפוי היה באורך 7,000 ק"מ וברוחב של 100 ק"מ. מיפוי יומי נמשך כ-16 דקות במהלכו התקבל כ-100 מגהביט של נתונים. המידע היה מתקבל בהמרכז לתקשורת חלל רחוקה ביבפטוריה. בהמשך הנתונים היו מועברים ליחידות של אקדמיה למדעים של ברית המועצות לעיבוד ויצירת מפות. בסך הכול במהלך פעילות הגשושית נסרקו כ-30% משטח נוגה. צוות הכנת המפות קיבל בשנת 1989 את פרס ברית המועצות. בנוסף למיפוי בוצעו מדידות טמפרטורה על פני הכוכב. הגשושית פעלה עד לינואר 1985. מדיה וקבצים בנושא ונרה 15 בוויקישיתוף תיאור המשימה תוצאות מיפוי מוונרה 15 תיאור המשימה (דף 159) תיאור הגשושית ותוצאות (ברוסית)
דינגו (פירושונים)

האם התכוונתם ל... דינגו – כלב פרא אוסטרלי תקיפת דינגו – תקיפת כלב דינגו את האדם שריונית דיימלר דינגו – שריונית סיור בריטית מבצע דינגו – פשיטה צבאית שערכו כוחות הביטחון של רודזיה נגד מערך מפקדות של צבא השחרור הלאומי האפריקאי של זימבבואה
טורניר אמצע העונה של ה-NBA 2023

טורניר אמצע העונה של ה-NBA‏ 2023 (באנגלית: 2023 NBA In-Season Tournament) הוא טורניר אמצע העונה הראשון של ה-NBA, שהתקיים בין 3 בנובמבר ל-9 בדצמבר 2023. הטורניר, שנערך באמצע עונת 2023/2024 ב-NBA, הוכרז ב-8 ביולי 2023. ב-1 באפריל 2023 נחתם הסכם קיבוצי חדש בין ארגון שחקני ה-NBA לליגה, וזה כלל ייסוד טורניר אמצע עונה, פרויקט שעלה מדיווחים לא רשמיים לאורך השנים. ב-8 ביולי פרסמה הליגה רשמית את כללי התחרות ואת הגרלת הבתים לטורניר 2023. הטורניר התקיים בשני שלבים - שלב בתים ושלב נוקאאוט (פלייאוף). בשלב הבתים חולקו הקבוצות לשישה בתים בני חמש קבוצות, שלושה בתים בכל אזור. הבתים, שנקבעו בהגרלה ולא היו קשורים למבנה הבתים הרגיל של ה-NBA, הורכבו מחמישה דרגים בני שלוש קבוצות לפי מאזני הקבוצות בעונת 2022/2023. בשלב הבתים, שנערך בין 3 ל-28 בנובמבר, כל קבוצה משחקת משחק אחד נגד כל קבוצה אחרת בבית (שני משחקי בית ושני משחקי חוץ). המשחקים ישוחקו בימי שלישי ושישי, ובאותם ימים לא ישוחקו משחקי ליגה אחרים. המשחקים בין הקבוצות ייספרו גם לטובת טבלת העונה הסדירה של הליגה. לשלב הנוקאאוט יעפילו שש אלופות הבתים ועוד קבוצת "ויילד קארד" אחת מכל אזור, שתהיה הסגנית עם המאזן הטוב ביותר. שלב הנוקאאוט יורכב ממשחקים בשיטת גביע. שתי הקבוצות עם המאזנים הטובים בכל אזור יארחו את משחקי רבע הגמר, בהם הקבוצה בעלת המאזן הטוב ביותר תשחק מול קבוצת הוויילד קארד ושתי אלופות הבתים הנותרות ישחקו ביניהן בין 4 ל-5 בדצמבר. המנצחות יעפילו לפיינל פור, שישוחק בטי מובייל ארנה בלאס וגאס, נבדה, ב-7 (חצאי הגמר) ו-9 (הגמר) בדצמבר. רבעי וחצאי הגמר ייספרו גם לעונה הסדירה, אך הגמר לא. בסיום הטורניר ייבחרו MVP וחמישיית טורניר, שייקבעו לפי ביצועי השחקנים הן בשלב הבתים והן בשלב הנוקאאוט. MVP של הטורניר - לברון ג'יימס, לוס אנג'לס לייקרס אתר האינטרנט הרשמי של טורניר אמצע העונה של ה-NBA 2023 (באנגלית אמריקאית) 2023 In-Season Tournament: Results of group drawing, באתר ה-NBA (באנגלית) In-Season Tournament 101: Rules, format and how it works באתר ה-NBA (באנגלית) שחר שוויד, טורניר הגביע החדש של ה-NBA, באתר כאן – תאגיד השידור הישראלי, 9 ביולי 2023 2023 In-Season Tournament: Results of group drawing, NBA.com (באנגלית) בפעם הראשונה: טורניר אמצע עונה ב-NBA, באתר ONE‏, 1 באפריל 2023 ב-NBA שוקלים: גביע לצד הליגה, באתר ynet, 19 במרץ 2018 דיווח: ה-NBA בדרך לקיום טורניר אמצע עונה, באתר ערוץ הספורט, 25 בדצמבר 2021 בדרך לשינוי? הפורמט לטורניר גביע ב-NBA, באתר ערוץ הספורט, 9 בספטמבר 2022 In-Season Tournament 101: Rules, format and how it works, NBA.com (באנגלית)
וולדן

האם התכוונתם ל... וולדן (ספר) – ספר מאת הנרי דייוויד תורו וולדן 2 – רומן מאת פרדריק סקינר וולדן (קולורדו) – עיר בקולורדו וולדן (ניו יורק) – עיירה במדינת ניו יורק אגם וולדן – מקווה מים בעומק של כ-31 מטר בקונקורד שבמסצ'וסטס גרג וולדן – פוליטיקאי אמריקאי קורי וולדן – כדורסלן אמריקאי-אוקראיני המשחק בעמדות הרכז והקלע בבאיירן מינכן ולדן
פסאיק

פסאיק (באנגלית: Passaic) היא עיר במחוז פסאיק שבניו ג'רזי, ארצות הברית. נכון למפקד האוכלוסין של ארצות הברית העיר מדורגת במקום ה-16 בניו ג'רזי והחמישית בצפיפותה. מקור השם הוא משבט הלנאפי ופירושו הוא עמק. ראשוני המתיישבים שהגיעו בשנת 1678 היו סוחרים הולנדים, שהתמקמו במספר מקומות נוספים. במאה ה-19 העיר החלה להתפתח עקב היותה מרכז מסחרי חשוב והיא הוכרזה כעיר בשנת 1873. לפסאיק יש את אחת הקהילות היהודיות האורתודוקסיות הגדולות בניו ג'רזי, עם יותר מ-20 בתי כנסת ואוכלוסייה יהודית אורתודוקסית של כ-15,000 איש, יחד עם העיירות לייקווד, טינק וג'קסון. הקהילה היהודית מרוכזת ברובה בדרום מערב העיר (הידוע כפסאיק פארק). בין המפורסמים שנולדו או גדלו בעיר: זלמן שפירו, מייקל ג'יי. פולארד, פול ראד, זואי סלדנה, מייקל אייגן וליזה וייל. מדיה וקבצים בנושא פסאיק בוויקישיתוף אתר האינטרנט הרשמי של פסאיק (באנגלית) פסאיק, באתר אנציקלופדיה בריטניקה (באנגלית) THE CITY OF PASSAIC באתר Passaic County Historical Society. מידע יהודי ואוכל כשר בפאסאיק באתר Totally Jewish Travel. ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
טבח כיוס

טבח כיוס (ביוונית: Η σφαγή της Χίου, תעתיק: אִי ספאגִי טיס חִיוּ; בטורקית: Sakız Adası Katliamı) הוא אירוע בשנת 1822 בו נטבחו עשרות אלפים מתושבי האי היווני כיוס על ידי חיילים עות'מאנים. לאחר פרוץ מלחמת העצמאות היוונית ב-1821 החלו חיילים עות'מאנים לטבוח אלפי יוונים ברחבי האימפריה העות'מאנית. הטבח בכיוס הפך לאחד המאורעות הזכורים ביותר משפיכות דמים זו. במהלך הטבח כ-42,000 מיושבי האי נתלו, הורעבו או עונו למוות, 50,000 שועבדו לעבדים, ו-23,000 הוגלו. פחות מ-2,000 הצליחו לשרוד באי. ביוונית, הביטוי "קטסטרופי טו ניסיו" (Καταστροφή του νησιού), שפירושו "חורבן האי", משמש לציון אירועים אלה. האי עצמו נבזז, ומקצת הניצולים התפזרו ברחבי אירופה במה שידוע כיום בשם "גולת כיוס". תושבי האי, אשר במשך 2,000 שנים שלטו במסחר הימי ובדיפלומטיה ברחבי הים השחור, הים האגאי והים התיכון וכן היו בעלי השפעה בקונסטנטינופול, לא הצליחו לשקם את מעמדם הרם כבעבר. הטבח תועד ודווח היטב, והצית רגשות זעם באירופה, בין השאר בציורו של הצייר הצרפתי אז'ן דלקרואה "מראות טבח כיוס", המנציח את הזוועות שהתחוללו. בזמן הטבח ניצלו תושבי אזור מסטיקוחוריה בדרום-מערב האי הודות לגידולי עצי אלת המסטיק. מן הגידולים האלה הפיקו את שרף המסטיקא שהיה שווה במשקלו לזהב ואשר שימש את הסולטאן העות'מאני ואת נשותיו בהרמון ושימש אף בתור חומר יקר ליצוא של האימפריה העות'מאנית. מדיה וקבצים בנושא טבח כיוס בוויקישיתוף ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
בית ליאו בק

בית ליאו בק (בגרמנית: Leo-Baeck-Haus) הוא בניין בן ארבע קומות ברחוב טוכולסקי ברובע מיטה בברלין. הוא נקרא על שם הרב ליאו בק ונבנה בשנת 1906/07 על ידי האדריכל יוהאן הוניגר בתמיכתו הכספית של נתן ברנשטיין. באוקטובר 1907 עבר בית המדרש הגבוה למדעי היהדות לבניין במה שהיה אז ארטילרישטראסה 14. הבניין היה בבעלות הקהילה היהודית של ברלין. בתקופת השלטון הנאצי נאלצו היהודים לסגור את בית המדרש והבניין ככל הנראה הופקע. לאחר 1945 הבניין שימש את בית החולים שאריטה וכן כבניין מגורים בגרמניה המזרחית. בשנות ה-90, ועידת התביעות, המייצגת בעלים יהודים קודמים, קיבלה את הבית בחזרה והעבירה אותו למועצה המרכזית של יהודי גרמניה. לאחר הסבה עם שיפוץ כולל, ב-1999 מוקם שם מטה המועצה. המועצה קרא לבניין על שם הרב ליאו בק, שלימד במקום זה בבית המדרש בין השנים 1912–1943. משתמשים נוספים של בית ליאו בק הם העיתון השבועי "Jüdische Allgemeine", הקונגרס היהודי האירופי והקונגרס היהודי העולמי. מדיה וקבצים בנושא בית ליאו בק בוויקישיתוף המועצה המרכזית של היהודים בגרמניה
אנדרייה מאידבאץ

אנדרייה מאידבאץ (בסרבית: Андрија Мајдевац; נולד ב-7 באוגוסט 1997 בקרושבאץ שברפובליקה הפדרלית של יוגוסלביה) הוא כדורגלן סרבי המשחק בעמדת החלוץ. מאידבאץ גדל במחלקת הנוער של נפרדק קרושבאץ. בשנת 2015 החל לשחק בקבוצה הבוגרת של המועדון במסגרת ליגת העל הסרבית. בהמשך שיחק במועדונים טמניץ', דינמו ורנייה ואינדיה מליגת המשנה הסרבית. ב-1 ביולי 2018 חתם מאידבאץ בבלזן מליגת העל המלטזית. הוא ערך 33 הופעות ליגה במדי המועדון, בהן הבקיע 21 שערים. ב-28 בינואר 2020 הושאל מאידבאץ עד לתום עונת 2019/2020 לא.א.ל. לימסול מליגת העל הקפריסאית. בתום העונה חתם במועדון באופן קבוע. בסך הכל ערך 31 הופעות ליגה במדי המועדון, בהן הבקיע שבעה שערים. בחצי השני של עונת 2020/2021 הושאל מאידבאץ לאתניקוס אחנס מליגת העל הקפריסאית, במדיה ערך 15 הופעות ליגה והבקיע ששה שערים. ב-17 ביולי 2022 חתם מאידבאץ על חוזה לעונה אחת בנובי פאזאר. הוא ערך 30 הופעות ליגה במדי המועדון, בהן הבקיע 12 שערים, ובתום עונת 2022/2023 סיים את חוזהו במועדון והפך לשחקן חופשי. אנדרייה מאידבאץ, באתר Transfermarkt אנדרייה מאידבאץ, באתר Fussballdaten.de (בגרמנית) אנדרייה מאידבאץ, באתר Soccerway אנדרייה מאידבאץ, באתר WorldFootball.net אנדרייה מאידבאץ, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אנדרייה מאידבאץ".
קליפטון (ניו ג'רזי)

קליפטון (באנגלית: Clifton) היא עיר במחוז פסאיק שבניו ג'רזי, ארצות הברית. נכון למפקד האוכלוסין של ארצות הברית העיר מדורגת במקום ה-11 בניו ג'רזי. ראשוני המתיישבים האירופאיים הגיעו לאזור במאה ה-17 ובשנת 1679 נתנו שבט הלנאפי המקומי שטח של 11,000 דונם לאורך נהר פסאיק (אנ') למתיישבים הולנדים בראשות הנס פרדריק. השם המודרני של העיר נגזר מהצוקים (באנגלית: clif) של הר גארט, הגובל בשכונת אלביון פלייס בחלקה המערבי של העיר. שהתמקמו במספר מקומות נוספים. קליפטון הוכרזה כעיר בשנת 1917. קליפטון היא פרבר מגוון של העיר ניו יורק, קצת יותר מ-16 קילומטרים ממערב לעיר. בעיר מרכזי קניות רבים וכן המשרד הראשי של חברת אבטחת המידע "Comodo". בעיר יש קהילה יהודית אורתודוקסית הגובלת עם קהילת העיר פסאיק ולפיכך שותפה איתה במוסדות חינוך ודת ואף בעירוב משותף. בין המפורסמים שנולדו או גדלו בעיר: דייוויד צ'ייס, מאט מיאזגה, נינה אריאנדה, רייצ'ל זגלר וג'ון סדה. מדיה וקבצים בנושא קליפטון בוויקישיתוף אתר האינטרנט הרשמי של קליפטון (באנגלית) קליפטון, באתר אנציקלופדיה בריטניקה (באנגלית) Clifton celebrates 100 years of history מתוך העיתון The Record. 26 באפריל 2017. Understanding the Relationship Between the Clifton Fire. ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
בני טראורה

בני אדאמה טראורה (בצרפתית: Bénie Adama Traoré; נולד ב-30 בנובמבר 2002 בחוף השנהב) הוא כדורגלן איבוארי המשחק בעמדת החלוץ בקבוצת שפילד יונייטד מהפרמייר ליג. טראורה גדל במחלקת הנוער של מימוסאס. ב-14 בינואר 2021 חתם בהאקן מליגת העל השוודית, והחל לשחק בקבוצה הבוגרת של המועדון. ביולי 2023 חתם לארבע שנים בשפילד יונייטד, שהעפילה בסיום עונת 2022/2023 לפרמייר ליג. האקן הגביע השוודי (1): 2022/2023 בני טראורה, ברשת החברתית אינסטגרם בני טראורה, באתר Transfermarkt בני טראורה, באתר Soccerway בני טראורה, באתר BDFutbol בני טראורה, באתר WorldFootball.net בני טראורה, באתר FootballDatabase.eu Mercato: Les images de I'arrivee de Traore Benie en Suede באתר mondialsport, ‏ 14 בינואר 2021 (בצרפתית)
ולאדן קובאצ'ביץ'

ולאדן קובאצ'ביץ' (בסרבית: Владан Ковачевић; נולד ב-11 באפריל 1998 בבאניה לוקה שבבוסניה והרצגובינה) הוא כדורגלן בוסני המשחק בעמדת השוער בקבוצת ספורטינג ליסבון מליגת העל הפורטוגזית. קובאצ'ביץ' גדל במחלקות הנוער של ז'לייזניצ'אר באניה לוקה וסרייבו. בשנת 2018 החל לשחק בקבוצה הבוגרת של סרייבו במסגרת ליגת העל של בוסניה והרצגובינה, במדיה ערך 79 הופעות ליגה וזכה בשתי אליפויות בוסניה והרצגובינה ובשני גביעי בוסניה והרצגובינה. ב-18 ביוני 2021 חתם קובאצ'ביץ' בראקוב צ'נסטוחובה מליגת העל הפולנית. ב-1 ביולי 2024 עבר קובאצ'ביץ' לקבוצת הפאר הפורטוגלית ספורטינג ליסבון תמורת 4.8 מיליון יורו. סרייבו אליפות בוסניה והרצגובינה (2): 2018/2019, 2019/2020 הגביע הבוסני (2): 2018/2019, 2020/2021 ראקוב צ'נסטוחובה אליפות פולין (1): 2022/2023 הגביע הפולני (1): 2021/2022 הסופר קאפ הפולני (2): 2021/2022, 2022/2023 מדיה וקבצים בנושא ולאדן קובאצ'ביץ' בוויקישיתוף ולאדן קובאצ'ביץ', באתר Transfermarkt ולאדן קובאצ'ביץ', באתר Soccerway ולאדן קובאצ'ביץ', באתר WorldFootball.net ולאדן קובאצ'ביץ', באתר FootballDatabase.eu Sarajevo prodalo golmana: Kovačević zvanično u Poljskoj באתר faktor, ‏ 18 ביוני 2021 (בבוסנית)
אבראהים עאדל

אבראהים עאדל עלי מוחמד חסן (בערבית: إبراهيم عادل محمد علي حسن, בתעתיק מדויק: אבראהים עאדל עלי מחמד חסן; נולד ב-23 באפריל 2001 בפורט סעיד שבמצרים) הוא כדורגלן מצרי המשחק בעמדת קשר הכנף בקבוצת פירמידס מליגת העל המצרית ובנבחרת מצרים. עאדל גדל במחלקת הנוער של פירמידס. בשנת 2019 החל לשחק בקבוצה הבוגרת של המועדון במסגרת ליגת העל המצרית. עאדל נכלל בסגל נבחרת מצרים לטורניר הכדורגל באולימפיאדת טוקיו בשנת 2020. ב-30 בספטמבר 2021 ערך את הופעת הבכורה שלו בנבחרת מצרים הבוגרת, בניצחון 2-0 על נבחרת ליבריה במשחק ידידות. הוא היה חלק מסגל הנבחרת לטורניר גביע אפריקה לאומות 2021 בשנת 2022, אך לא שיחק בטורניר. נכלל בסגל הנבחרת האולימפית של מצרים לטורניר הכדורגל באולימפיאדת פריז (2024). אבראהים עאדל, באתר Transfermarkt אבראהים עאדל, באתר Soccerway אבראהים עאדל, באתר WorldFootball.net אבראהים עאדל, באתר National Football Teams אבראהים עאדל, באתר FootballDatabase.eu قائمة منتخب مصر الأوليمبي لمعسكر الإعداد المقرر انطلاقه غدا الجمعة 5 يوليو استعدادا لأولمبياد باريس 2024 בחשבון הטוויטר הרשמי של התאחדות הכדורגל המצרית, 4 ביולי 2024 (בערבית)
טייאני ריינדרס

טייאני ריינדרס (בהולנדית: Tijjani Reijnders; נולד ב-29 ביולי 1998 בזוולה שבהולנד) הוא כדורגלן הולנדי המשחק בעמדת הקשר בקבוצת מילאן מהסרייה א' ובנבחרת הולנד. ריינדס גדל במחלקות הנוער של WVF זוולה, זוולה, טוונטה ו-CSV '28. ב-13 באוגוסט 2017 ערך את הופעתו היחידה במדי הקבוצה הבוגרת של זוולה, בניצחון 2–4 על רודה במסגרת המחזור הראשון בליגת העל ההולנדית לעונת 2017/2018. ב-30 באוגוסט 2017 חתם ריינדרס בא.ז. אלקמאר מליגת העל ההולנדית. ב-6 במאי 2018 ערך את הופעת הבכורה שלו במועדון, בניצחון 0–6 על זוולה במסגרת המחזור ה-34 בליגה לעונת 2017/2018. ב-2 בינואר 2020 הושאל ריינדרס לוואלבייק מליגת העל ההולנדית עד לתום עונת 2019/2020. ב-19 בינואר ערך את הופעת הבכורה שלו במועדון, בהפסד 0–2 לדן האג במסגרת המחזור ה-19 בליגה. בסך הכל ערך 8 הופעות ליגה במדי המועדון. לאחר תקופת ההשאלה חזר ריינדרס לא.ז. אלקמאר. בסך הכל ערך 96 הופעות ליגה במדי המועדון, בהן הבקיע תשעה שערים. ב-19 ביולי 2023 חתם ריינדרס על חוזה לחמש שנים במילאן מהסרייה א'. ב-21 באוגוסט ערך את הופעת הבכורה שלו במועדון, בניצחון 2-0 על בולוניה 1909 במסגרת המחזור הראשון בליגה לעונת 2023/2024. ב-7 בספטמבר 2023 ערך ריינדרס את הופעת הבכורה שלו בנבחרת הולנד, בניצחון 3-0 על נבחרת יוון במסגרת מוקדמות יורו 2024. נכלל בסגל נבחרת הולנד לטורניר יורו 2024. אביו הוא כדורגלן העבר מרטין ריינדרס (אנ'), ואחיו הוא הכדורגלן אליאנו ריינדרס. אמו ממוצא אינדונזי. מדיה וקבצים בנושא טייאני ריינדרס בוויקישיתוף טייאני ריינדרס, באתר Transfermarkt טייאני ריינדרס, באתר Soccerway טייאני ריינדרס, באתר BDFutbol טייאני ריינדרס, באתר WorldFootball.net טייאני ריינדרס, באתר FootballDatabase.eu Official Statement: Tijjani Reijnders באתר הרשמי של מילאן, 19 ביולי 2023 (באנגלית) Dit zijn de 26 spelers van bondscoach Ronald Koeman voor EURO 2024 באתר התאחדות הכדורגל ההולנדית המלכותית, 29 במאי 2024 (בהולנדית) Sosok Angelina Lekatompessy, Ibu dari Pemain Timnas Indonesia & Belanda, Eliano & Tijjani Reijnders, TribunTrends.com (ב־) Ibunda Tijjani Reinjders asal Indonesia Jadi Sorotan Usai Pindahan ke AC Milan, OneFootball, ‏2024-10-04 (בספרדית)
דמיאן פיסארו

דמיאן ניקולאס פיסארו ונוקאו (בספרדית: Damián Nicolás Pizarro Huenuqueo; נולד ב-28 במרץ 2005) הוא כדורגלן צ'יליאני המשחק בעמדת החלוץ במועדון קולו-קולו. פיסארו החל את הקריירה שלו במחלקת הנוער של אוניברסידד דה צ'ילה, ואף עזב את משפחתו על מנת להתמקד בקריירה שלו. מאמן מחלקת הנוער של קולו-קולו, הזמין את פיסארו לתקופת ניסיון בקבוצה. תוך עשר דקות של צפייה במשחק שלו, הוא החליט להחתים אותו, והחלוץ הצעיר הצטרף לקבוצה בשנת 2020. לאחר ש-62 שחקנים של קולו-קולו נשלחו לבידוד בשל מגפת הקורונה, פיסארו ערך את הופעת הבכורה שלו בהפסד ביתי של 2-0 מול אודקס איטליאנו ב-28 באוקטובר 2021. למרות ההפסד, הופעתו של פיסארו קיבלה סיקור חיובי על ידי אמצעי התקשורת בצ'ילה. פיסארו חיכה עד שנת 2023 בכדי להופיע שוב עם הקבוצה, ולאחר שהחלוץ הראשי ליאנדרו בנגאס נפצע, פיסארו תפס את מקומו וכבש את השער היחיד של קולו-קולו בהפסד של 3-1 לקוברסאל ב-18 במרץ 2023. לאחר הופעות טובות במשחקיו הראשונים עם קולו-קולו, פיסארו הוערך על ידי מאמנו גוסטבו קינטרוס, שאמר כי אין לו "תקרה" מבחינת הפוטנציאל שלו. מדיה וקבצים בנושא דמיאן פיסארו בוויקישיתוף דמיאן פיסארו, באתר Transfermarkt דמיאן פיסארו, באתר Soccerway דמיאן פיסארו, באתר WorldFootball.net דמיאן פיסארו, באתר FootballDatabase.eu Los cuatro valores de Colo Colo que dejaron una imagen positiva, chile.as ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דמיאן פיסארו".
תומאזו פובגה

טומאסו פובגה (נולד ב-15 ביולי 1999) הוא כדורגלן איטלקי שמשחק בעמדת הקשר בבולוניה בהשאלה ממילאן ובנבחרת איטליה. טומאסו פובגה הופיע במשחקי ידידות עם הקבוצה הבוגרת של מילאן לקראת עונת 2016/2017. ב-23 באוגוסט 2018, פובגה הצטרף למועדון טרנאנה מהסרייה ג', בהשאלה לעונת 2018/2019. ב-15 ביולי 2019, פובגה הצטרף בהשאלה לפורדנונה מהסרייה ב'. ב-11 באוגוסט 2019, ערך פובגה את הופעת הבכורה שלו במועדון ואף כבש את השער הראשון שלו עבור הקבוצה בדקה ה-44 בהפסד 2-1 מול פרלפי סאלו בסיבוב השני של הקופה איטליה. ב-24 באוגוסט 2020, פובגה חתם על חוזה חדש עם מילאן עד ל-30 ביוני 2025. ב-23 בספטמבר 2020, פובגה הצטרף בהשאלה לעולה החדשה בסרייה א' באותה תקופה, ספציה. ב-27 בספטמבר 2020, פובגה ערך את הופעת הבכורה שלו עם ספציה בהפסד 4-1 מול ססואולו. ב-1 בנובמבר 2020, כבש את שערו הראשון בסרייה א' בהפסד 4-1 מול יובנטוס. פובגה חזר למילאן לעונת 2021/2022. הוא ערך את הופעתו הראשונה עם הקבוצה הבוגרת ב-17 ביולי 2021, בניצחון 0-6 על פרו ססטו במשחק ידידות. ב-5 באוגוסט 2022, פובגה האריך את חוזהו עד ל-30 ביוני 2027. פובגה כבש את שערו הראשון במדי מילאן ב-14 בספטמבר 2022, נגד דינמו זאגרב במסגרת שלב הבתים בליגת האלופות. ב-24 באוגוסט 2024 הושאל פובגה אל בולוניה. ב-5 בנובמבר 2021, פובגה זומן לראשונה לנבחרת איטליה, עבור צמד המשחקים נגד נבחרת שווייץ ונבחרת צפון אירלנד במסגרת מוקדמות מונדיאל 2022. מדיה וקבצים בנושא תומאזו פובגה בוויקישיתוף תומאזו פובגה, ברשת החברתית אינסטגרם תומאזו פובגה, באתר Transfermarkt תומאזו פובגה, באתר Soccerway תומאזו פובגה, באתר WorldFootball.net תומאזו פובגה, באתר FootballDatabase.eu COMUNICATO UFFICIALE: TOMMASO POBEGA, acmilan OFFICIAL STATEMENT: TOMMASO POBEGA, acmilan